Ecorrexión da Selva Amazónica. Suramérica.
Unha **ecorrexión** ou **rexión ecolóxica**, é unha área bioxeográfica relativamente grande que se distingue polo carácter único da súa ecoloxía, clima, xeomorfoloxía, solos, hidroloxía, flora e fauna.

Introdución
-----------

Ecorrexión do Cerrado. Suramérica.
O Fondo Mundial para a Natureza (*World Wide Fund for Nature* ou WWF) define unha ecorrexión como unha área extensa de terra ou auga que contén un conxunto xeograficamente distintivo de comunidades naturais que comparten a gran maioría das súas especies e dinámicas ecolóxicas, que comparten condicións medioambientais similares e que interactúan ecoloxicamente de maneira determinante para a súa subsistencia a longo prazo. As ecorrexións máis coñecidas son as do WWF; porén, a delimitación das mesmas pode variar segundo os autores e as institucións ambientais gobernamentais.

O uso do termo *ecorrexión* é consecuencia do crecente interese polos ecosistemas e o seu funcionamento. En particular, estase a tomar conciencia da influencia da escala espacial no estudo e a conservación das paisaxes. Adoita recoñecerse que os ecosistemas interconectados combínanse para formaren un todo que é "maior que a suma das súas partes".

Hai hoxe moitas tentativas para entender os ecosistemas dun modo integrado para conseguir paisaxes "multifuncionais"; desde investigadores agrarios até ecoloxistas usan as "ecorrexións" como unidade de análise.

O WWF divide a superficie terrestre en oito ecozonas, divididas á súa vez nun total de 867 ecorrexións terrestres.

Propúxose utilizar esta división como base para iniciativas de *democracia biorrexional*. As ecozonas están moi ben definidas, pero os límites das ecorrexións están aínda suxeitos a cambios e a controversia. En canto á catalogación das ecorrexións mariñas e de auga doce, aínda non foi publicada.

O WWF elixiu 238 ecorrexións como as máis representativas dos diferentes biomas do noso planeta. Estas 238 rexións agrúpanse no proxecto Global 200.

Biomas
------

### En ecorrexións terrestres

As 867 ecorrexións terrestres distribúense entre 14 biomas diferentes:

* *pluvisilva*
* *bosque seco*
* *bosque subtropical de coníferas*
* *bosque temperado de frondosas*
* *bosque temperado de coníferas*
* *taiga*
* *sabana*
* *pradería*
* *sabana inundada*
* *pradería de montaña*
* *tundra*
* *bosque mediterráneo*
* *deserto*
* *mangleiral*

### En ecorrexións de auga doce

As ecorrexións de auga ddoce catalóganse en 12 biomas: 

* *grandes lagos*
* *grandes deltas*
* *augas polares*
* *ríos de montaña*
* *costas temperadas*
* *chairas aluviais e zonas húmidas temperadas*
* *mesetas temperadas*
* *costas tropicais e subtropicais*
* *chairas aluviais e zonas húmidas tropicais e subtropicais*
* *mesetas tropicales y subtropicales*
* *concas endorreicas e xerófilas*
* *illas oceánicas*

### En ecorrexións mariñas

As ecorrexións mariñas repártense en 5 biomas: 

* *mares polares*
* *mares e plataformas continentais temperados*
* *correntes temperadas*
* *correntes tropicais*
* *arrecifes de coral*

Notas
-----

1. ↑  Ecoregions *(en inglés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ecorrexión*** |

### Bibliografía

* Brunckhorst, D. (2000). *Bioregional planning: resource management beyond the new millennium*. Sydney: Harwood Academic Publishers.

### Ligazóns externas

* World Wildlife Fund: ecoregions *(en inglés)*. Consultada o 30-01-2016.
* Freshwater Ecoregions of the World (*Ecorrexións de auga doce*) *(en inglés)*. Consultada o 30-01-2016.
* Ecoregions of North America *(en inglés)*. Consultada o 30-01-2016.
* Interactive map and images of North American ecoregions at bioimages.vanderbilt.edu *(en inglés)*. Consultada o 30-01-2016.

|  |  |
| --- | --- |
| Control de autoridades | 
* Wd: Q295469
* EBID: ID
* JSTOR: ecoregions
* LCCN: sh2004001232
* MAG: 2776191655

 |